Diari Oficial de la Generalitat Valenciana


Sumari del DOGV 4440, del 14-02-2003 (2003/1252)

Subhasta dels béns reflectits en les actuacions de juí executiu número 282/1994.
--------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/1252


Organisme emissor
:   Jutjat de Primera Instància Número 1 de Requena

Tipus de document
:   Subhasta

Subhasta dels béns reflectits en les actuacions de juí executiu número 282/1994. [2003/Q1252]
  
Ricardo Crespo-Azorín Beut, secretari judicial del Jutjat de Primera Instància número 1 de Requena, mitjançant este edicte fa saber:
  
Que en este jutjat se seguixen actuacions de juí executiu número 282/1994, a instància de GT Comercial de Accesorios, representat pel procurador dels tribunals el senyor Erans Albert, contra José Salvo Madalena, en les quals amb esta mateixa data s'ha dictat provisió i s'acorda traure a pública subhasta, pel termini de 20 dies, els béns que s'indiquen més avall.
  
La subhasta tindrà lloc a la Secretaria Civil d'este jutjat, situat a Requena, avinguda de Lamo de Espinosa, número 20, el proper dia 22 de maig de 2003, a les 12.00 hores; i si per causa de força major s'haguera de suspendre, esta es farà el dia següent hàbil a la mateixa hora.
  
Béns immobles objecte de la subhasta:
  
Lot 1. Habitatge situat a l'avinguda del Doctor Corachán, número B: es tracta d'un pis, que forma part d'un edifici compost per cinc alçades destinades a habitatges, composta cada planta per dos habitatges, les plantes baixes dels quals estan destinats comerços, hi ha una planta de soterrani on es troben instal·lades les places de garatge. Distribuïda en tres dormitoris, cuina menjador, sala de bany i lavabo, superfície construïda 90 metres quadrats. Finca registral número 23007, tom 551, llibre 164, foli 151. Valoració: 54.091,09 euros.
  
Lot 2. Plaça de garatge número 37, registrada amb el número 23.681, al tom 589, llibre 176, foli 137, ubicada al soterrani dels edificis amb una superfície aproximada de 12 metres quadrats. Valoració: 6.611,13 euros.
  
Lot 3. Finca rústica a la partida Chacora: està registrada amb el número 6.478, es troba situada a la partida Chacora del terme municipal de Chiva, amb una superfície de quinze àrees quinze centiàrees, igual a una fanecada i tres quartons de terra, amb plantació d'oliveres, inscrita al tom 80, llibre 28, foli 38. Valoració: 10.517,71 euros.
  
Lot 4. Finca rústica a la partida Hurrea, amb el número 4.728, es troba situada a la partida Huerrea, del terme municipal de Chiva, amb una superfície de trenta-tres àrees vint-i-quatre centiàrees, igual a quatre fanecades de terra, amb plantació d'ametlers, inscrita al tom 54, llibre 20, foli 42. Valoració: 6.010,12 euros.
  
Lot 5. Finca rústica registrada amb el número 4.734, es troba situada a la partida dels Conills, del terme municipal de Chiva, amb una superfície d'una hectàrea seixanta-dues àrees quatre centiàrees, la qual ha sigut segregada, i queda un restant de dotze àrees i 46 centiàrees de terra, les quals es troben sense plantació ni cap cultiu, i estan totalment abandonades, inscrita al tom 54, llibre 20, foli 48. Valoració: 450,76 euros.
  
Lot 6. Finca rústica registrada amb el número 4.735, es troba situada a la partida de San Isidro, del terme municipal de Chiva, amb una superfície de dihuit àrees cinquanta-set centiàrees, igual a dues fanecades i quaranta-set braces de terra, sense plantació ni cap cultiu, inscrita al tom 54, llibre 20, foli 49. Valoració: 8.538,15 euros.
  
Lot 7. Finca rústica registrada amb el número 4.707, es troba situada a la partida de Torrellas, del terme municipal de Chiva, amb una superfície de trenta-sis àrees cinquanta centiàrees de terra, amb plantació d'arbres, inscrita al tom 54, llibre 20, foli 21. Valoració: 7.607,02 euros.
  
Lot 8. Finca rústica registrada amb el número 4.727, es troba situada a la partida de la Pellicera, del terme municipal de Chiva, amb una superfície de trenta-tres àrees vint-i-quatre centiàrees, igual a quatre fanecades de terra, sense plantació ni cap cultiu, inscrita al tom 54, llibre 20, foli 41. Valoració: 3.606,07 euros.
  
Lot 9. Finca rústica registrada amb el número 4.721, es troba situada a la partida de Las Vueltas, del terme municipal de Chiva, amb una superfície de vint àrees seixanta-set centiàrees, igual a dues fanecades i mitja de terra, amb plantació de tarongers que en l'actualitat estan abandonats, inscrita al tom 54, llibre 20, foli 35. Valoració: 7.512,65 euros.
  
Condicions:
  
Primera. Per a prendre part a la subhasta, els licitadors hauran de complir els requisits següents:
  
1. Identificació de forma suficient.
  
2. Declarar que coneixen les condicions generals i particulars de la subhasta.
  
3. Presentar un resguard d'haver dipositat al compte de dipòsits i consignacions d'este jutjat o que han prestat aval bancari pel 30% del valor de taxació dels béns o del valor que s'haja donat als béns d'acord amb l'establit en l'article 666 de la Llei 1/2000, d'Enjudiciament Civil. Quan el licitador realitze el dipòsit amb quantitats rebudes en tot o en part d'altri, es farà constar així al resguard als efectes del que es disposa en l'apartat 2 de l'article 652 de Llei 1/2000, d'Enjudiciament Civil.
  
L'executant solament podrà prendre part a la subhasta quan hi haja licitadors, i podrà millorar les postures que s'hi facen, sense que calga consignar cap quantitat.
  
L'executant podrà fer postura solament si es reserva la facultat de cedir la rematada a altri. La cessió es verificarà mitjançant la compareixença davant el tribunal, amb assistència del cessionari, el qual l'haurà d'acceptar, i tot això prèviament o simultàniament al pagament del preu de la rematada.
  
La mateixa facultat tindrà l'executant en els casos en què se sol·licite l'adjudicació dels béns embargats d'acord amb l'establit en esta llei.
  
Segona. Que el certificat registral i, si s'escau, la titulació sobre l'immoble que se subhasta, està exposat al públic a la Secretaria.
  
Tercera. Pel sol fet de participar a la subhasta s'entendrà que els postors accepten com a suficient la titulació que consta a les actuacions o que no existisca titulació i que accepten, així mateix, subrogar-se a les càrregues anteriors al crèdit pel qual s'executa, en cas que la rematada s'adjudique a favor seu.
  
Quarta. Si la millor postura fóra igual o superior al 70% del valor pel qual el bé haguera eixit a subhasta, el tribunal, mitjançant una interlocutòria, el mateix dia o el dia següent, aprovarà la rematada a favor del millor postor. En el termini de 20 dies, el rematant haurà de consignar al compte de consignacions i dipòsits la diferencia entre el que ha dipositat i el preu total de la rematada.
  
Cinquena. Si fóra l'executant el qui fera la millor postura igual o superior al 70% del valor pel qual el bé haguera eixit a subhasta, aprovada la rematada, el secretari judicial procedirà a la liquidació del que es dega com a conseqüència del principal, dels interessos i de les costes i notificada esta liquidació, l'executant consignarà la diferència si n'hi ha.
  
Sisena. Si només es feren postures superiors al 70% del valor pel qual el bé haguera eixit a subhasta, però oferint pagar a terminis amb garanties suficients, bancàries o hipotecàries, del preu ajornat, es faran saber a l'executant el qual, en els 20 dies següents, podrà demanar l'adjudicació de l'immoble pel 70% del valor d'eixida. Si l'executant no fera ús d'este dret s'aprovarà la rematada a favor de la millor d'aquelles postures, amb les condicions de pagament i garanties oferides en esta.
  
Setena. Quan la millor postura oferida a la subhasta siga inferior al 70% del valor pel qual el bé haguera eixit a subhasta, podrà l'executat, en el termini de 10 dies, presentar un altri que millore la postura oferint una quantitat superior al 70% de valor de taxació o que, tot i ser inferior a este import resulte suficient per a aconseguir la completa satisfacció del dret de l'executant.
  
Una vegada transcorregut el termini indicat sense que l'executat realitze l'establit al paràgraf anterior, l'executant podrà, en el termini de cinc dies, demanar l'adjudicació de l'immoble pel 70% del valor esmentat o per la quantitat que se li dega per tots els conceptes, sempre que esta quantitat siga superior a la millor postura.
  
Quan l'executant no faça ús d'esta facultat, s'aprovarà la rematada a favor del millor postor sempre que la quantitat que haja oferit supere el 50% del valor de taxació o, sent-ne inferior, cobrisca, almenys, la quantitat per la qual haja despatxat l'execució, incloent-hi la previsió per a interessos i costes. Si la millor postura no complix estos requisits, el tribunal, oïdes les parts, resoldrà sobre l'aprovació de la rematada a la vista de les circumstàncies del cas i tenint en compte especialment la conducta del deutor en relació amb el compliment de l'obligació per la qual es procedix, les possibilitats d'aconseguir la satisfacció del creditor mitjançant la realització d'uns altres béns, el sacrifici patrimonial que l'aprovació de la rematada supose per al deutor i el benefici que d'ella obtinga el creditor.
  
Huitena. En qualsevol moment anterior a l'aprovació de la rematada o de la liquidació al creditor, el deutor podrà alliberar el seus béns pagant íntegrament el que es dega a l'executant per principal, interessos i costes.
  
Novena. Si en l'acte de la subhasta no haguera cap postor, el creditor podrà demanar l'adjudicació dels béns pel 50% del seu valor de taxació o per la quantitat que se li dega per tots els conceptes.
  
Quan el creditor, en el termini de 20 dies, no faça ús d'esta facultat, es procedirà a l'alçament de l'embargament, a instàncies de l'executat.
  
En compliment del que s'ha acordat i a efectes de donar la publicitat que exigix l'article 645 de la Llei 1/2000, d'Enjudiciament Civil, expedisc el present edicte en forma anunciant la subhasta, i si s'escau de notificació en forma als demandats en parador ignorat, i també perquè valga de notificació de l'assenyalament de subhasta als demandats per al cas que estos no se'ls trobara personalment.
  
Deu. Es fa constar que les finques hipotecades es troben a Chiva.